Návrh na vyslovenie súhlasu vlády SR s uskutočnením bilaterálneho cvičenia

Štábne cvičenie HRANICE 2003. 

Aktivita sa uskutoční 2. až 6. 6. 2003 v Slovenskej republike a v Českej republike. Riaditeľstvo cvičenia bude v Prahe a súčinnostná časť v Bratislave. Do riaditeľstva bude vyslaných 20 – 25 príslušníkov Ozbrojených síl SR a do súčinnostnej časti v Bratislave príde do 20 príslušníkov Armády Českej republiky.  Cvičenie bude trvať 5 dní. Určení príslušníci OSSR a AČR budú bez osobných zbraní a vojenskej techniky. Cieľom cvičenia bude prehĺbenie znalostí a súčinnosti pri plánovaní operácií pri riešení krízových situácií a zdokonalenie znalosti a prehĺbenie súčinnostných zručností cvičiacich centier a styčných tímov pri riešení následkov po teroristickom útoku v prihraničnom pásme. Za aktivitu zodpovedá náčelník štábu J3/GŠ OSSR.